আলতাফ হায়দার

আলতাফ হোসেন (১৫ জুন ১৯৩৭ - ১৫ ডিসেম্বর ২০২০) বাংলাদেশের স্বাধীনতা যুদ্ধের একজন বীর মুক্তিযোদ্ধা ও মুক্তিযোদ্ধা কমান্ডার ছিলেন। তিনি পটুয়াখালী জেলা শহরে স্বাধীনতার লাল-সবুজ পতাকা প্রথম উত্তোলনকরী বীর মুক্তিযোদ্ধা। মুক্তিযুদ্ধে সাহসীকতার সাথে নেতৃত্ব দিয়ে সেক্টর কমান্ডারের কাছ থেকে তিনি 'হায়দার' উপাধি পেয়েছিলেন। তখন থেকেই আলতাফ হোসেন সকলের কাছে আলতাফ হায়দার হিসেবে পরিচিতি লাভ করেন।

প্রাথমিক জীবন 
আলতাফ হায়দার ১৯৩৭ সালের ১৫ জুন পটুয়াখালী জেলা এর মির্জাগঞ্জ উপজেলার দেউলি গ্রামে জন্মগ্রহণ করেন।
মুক্তিযোদ্ধা অবদান
আলতাফ হায়দার ১৯৬৩ সালে তৎকালীন পাকিস্তান সেনাবাহিনীতে যোগ দেন। ১৯৬৫ এর পাক-ভারত যুদ্ধে শিয়ালকোটের রণাঙ্গনে নায়েকের দায়িত্ব পালন করেন। ১৯৭০ এর দশকে দেশের উপকূলে বন্যা হলে তিনি নিজ এলাকায় ফিরে আসেন এবং ১৯৭১ এর মহান মুক্তিযুদ্ধে অংশ নেন এবং  নবম সেক্টরের অধীনে যুদ্ধ করেন। তিনি ১৯৭১ সালের ৮ ডিসেম্বর সকালে পটুয়াখালীতে প্রথম স্বাধীন বাংলার লাল-সবুজ পতাকা উত্তোলন করেছিলেন। তিনি  মুক্তিযুদ্ধে সময় পটুয়াখালীর জেলার মির্জাগঞ্জ উপজেলা ও বাউফল অঞ্চলের অধিনায়ক হিসেবে দায়িত্ব পালন করেন।
মৃত্যু
তিনি ২০২০ সালে ১৫ ডিসেম্বর  মঙ্গলবার রাত ৯টা ৫০ মিনিটে তার নিজ গ্রাম মির্জাগঞ্জ উপজেলার দেউলি গ্রামে মৃত্যুবরণ করেন। পরের দিন বুধবার বিকেল ৪টায় দেউলি গ্রামের পল্লীমঙ্গল মাধ্যমিক বিদ্যালয় মাঠে নামাজে জানাজা শেষে পারিবারিক গোরস্তানে রাষ্ট্রীয় মর্যাদায় তাকে দাফন করা হয়। তার মৃত্যুকালে তার বয়স হয়েছিল ৮৩ বছর। 
 তথ্যসূত্র 

বিষয়শ্রেণী:১৯৩৭-এ জন্ম
বিষয়শ্রেণী:মির্জাগঞ্জ উপজেলার ব্যক্তি
বিষয়শ্রেণী:২০২০-এ মৃত্যু
বিষয়শ্রেণী:২০শ শতাব্দীর পাকিস্তানি সামরিক কর্মকর্তা
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:পটুয়াখালী জেলার সামরিক ব্যক্তি
বিষয়শ্রেণী:বীর প্রতীক